— Па ўсім раёне летась у педагагічныя УВА паступілі 13 чалавек, — дадае Анатоль Мікалаевіч Клімовіч. — Мэтавае накіраванне ўзяў толькі адзін з іх, але мы зробім усё магчымае, як робім гэта і зараз, каб нашы людзі вярнуліся ў раён. Заўсёды я і спецыялісты аддзела выязджаем на размеркаванні ў педагагічныя і іншыя УВА, перш за ўсё ў Баранавіцкі дзяржаўны ўніверсітэт і БДПУ імя Максіма Танка. Вось і я днямі еду ў Баранавічы, наш кадравік крыху пазней — у Мінск. Наведваем дні адкрытых дзвярэй і ў каледжах, і ва ўстановах вышэйшай адукацыі, тым ці іншым чынам звязваемся з кожнай навучальнай установай краіны, якая рыхтуе педагагічныя кадры. А перавагі ў нас ёсць, напрыклад, жыллё, як ужо сказаў Аляксандр Анатольевіч.